Lotta Gröning greinarhöfundur í sænska Expressen fyrrum sósíaldemókrati , segir að sveitarstjórnmálamenn í Svíþjóð þurfi á öllum hamingjuóskum að halda „ því í ár 2020 er allt útlit á skelfilegu ástandi , velferðarkerfið í Svíþjóð er á barmi hruns “ skrifar Lotta . „ Átta af tíu sveitarfélögum neyðast til mikils sparnaðar á árinu . Ríkið hefur hætt greiðslum fyrir móttöku flóttamanna og peningum til þjónustu við aldraða . Dettur nokkrum í hug að 80% af öllum sveitarfélögum hafi eytt peningunum í svallveislur og langi núna til að hækka skattinn ? “ spyr Lotta . Lýsir hún ástandinu í nokkrum sveitarfélögum eins og Kramfors , Hörby og Filpsstað sem allar neyðast til að skera verulega niður grunnþjónustu til meðborgaranna . Í Svíþjóð eru alls 290 sveitarfélög starfandi . „ Blaðið Kommunalarbetaren hefur listað öll sveitarfélög sem skera niður á heilsugæslu og félagsþjónustu . Samtals 180 sveitarfélög . 209 sveitarfélög voru rekin með samtals 1,8 milljarða sænskra króna tapi í nefndum með ábyrgð á eldriþjónustu . “ „ Bætið svo við að 60% af sveitarfélögum ríkisins ætla að loka skólum og 64% að segja upp starfsfólki . Með öðrum orðum þá er verið að leggja niður stór svæði í landinu , “ skrifar Lotta Grönberg .